
Paraclisul Sfinţilor trei ierarhi: Vasile cel mare, Grigorie Teologul şi 
loan Gură de Aur 


hi 


Paraclisul 
Sfinților Trei Lerarhi 


Vasile cel Mare, Grigorie Teologul şi loan 
Gură de Aur 


a căror pomenire o facem la 30 ianuarie 


Sfinţii trei ierarhi Vasile, Grigorie şi loan (30 ianuarie): 


https://www.academia.edu/95956726/Sfin % C5% A3ii_trei_ierarhi_Vasile_Grigorie_%C5 
%9Fi loan _ 30 _ ianuarie 


https://archive.org/details/sf.-3-ierarhi-vasile-grigorie-si-ioan 


2 o e 


Materiale despre Sfinţii trei ierarhi Vasile, Grigorie şi loan: 


https://archive.org/details/Qsteaemy?query= Vasile 9% 2C+Grigorie+ % C5 9% 9Fi+loan 


https://www.academia.edu/search ?q=stea % 20emy % 20 Vasile. 70 20Grigorie 9020 % C5 9% 9Fi 
% 20loan 


https://www.slideshare.net/steaemy 1/search_my_uploads?type=&new=&gz=ierarhi+ Vasile 


%2C+Grigorie+  C599Fi+loan 

a căror pomenire o facem la 30 ianuarie 


[Preotul: face obişnuitul început, zicând: Binecuvântat este Dumnezeul no-stru. ] 


Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


ŞI iarăşi: 

Auzi-mă, Doamne, întru dreptatea Ta. Să nu intri la judecată cu robul Tău. 
Auzi-mă, Doamne, întru dreptatea Ta. Să nu intri la judecată cu robul Tău. 
Duhul Tău cel Bun să mă povăţuiască la pământul dreptăţii. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Aliluia, Aliluia, Aliluia. Slavă Ţie, Dumnezeule. 
Adluia, Aliluia, Aliluia. Slavă Ţie, Dumnezeule. 
Aliluia, Aliluia, Aliluia. Slavă Ţie, Dumnezeul nostru, slavă Ţic. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparele, asemenea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Ca cei ce sunteţi iconomi ai Bisericii şi corifei ai dumnezeieştilor daruri: Vasile, 
Grigorie şi loan Hrisostomul, stinge-ţi ierarhilor focul din al meu suflet şi îndepăr- 
taţi tulburarea întreitelor patimi şi îndreptaţi-mă la vieţuirea cea după virtute spre 
darurile Duhului. 


Slavă Tatălui şi Fiului şi Sfântului Duh. Acelaşi sau troparul hramului bisericii. 
Și acum şi pururea şi în vecii vecilor. (Al Maicii Domnului) 


Niciodată nu vom tăcea, de Dumnezeu Născătoare, a vesti puterile tale noi, 
nevrednicii. Că, de nu ai fi stat înainte rugându-te pentru noi, cine ne-ar fi izbăvit 
dintru atâtea primejdii? Sau cine ne-ar fi păzit până acum slobozi? De la tine 
Stăpână nu ne vom depărta, că pe robii tăi pururea îi izbăveşti din toate nevoile. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul 
Cântarea | 


Irmos: Apa trecând-o ca pe uscat şi din răutatea egiptenilor izbăvit, israiliteanul 
striga: Izbăvitorului şi Dumnezeului nostru să-l cântăm. 


Stih: Sfinţilor ierarhi, rugaţi-vă pentru noi. 


Asemenea Domnului a-ţi ajuns pe toţi izbăvindu-i, înţelepţilor ierarhi Vasile, Gri- 
gorie şi loan pe noi acum ocrotindu-ne pururea. 


Stih: Sfinţilor ierarhi, rugaţi-vă pentru noi. 


Viaţa ascunsă în Dumnezeu a-ţi împărtăşit-o în biserici neîncetat şi ne-aţi ridicat pe 
noi la viaţa dumnezeiască, surpând pe diavolul. 


Slavă Tatălui şi Fiului şi Sfântului Duh. 


Fiind iconomi ai lui Dumnezeu din cursa vrăjmaşului, înţelepţilor ierarhi Vasile, 
Grigorie, loane pe noi pe toţi izbăviţi-ne sfinților. 

Şi acum şi pururea şi în vecii vecilor. Amin. 


De chinuri cumplite sunt încercat, o Maică a Domnului eu netrebnicul robul tău, 
degrabă mă întâmpină, Fecioară şi uşurează-mi durerea cu mila ta. 


Cântarea a III-a 

Irmos: Doamne cela ce-ai înălțat bolta cea cerească şi ai zidit Biserica, Tu întă- 
reşte-mă întru dragostea Ta, marginea doririlor şi credincioşilor întărire, Unule de 
oameni lubitorule. 

Stih: Sfinţilor ierarhi, rugaţi-vă pentru noi. 

Inţelepţilor doctori ai lui Hristos Dumnezeu vindecaţi durerile noastre călăuzindu- 
ne spre vieţuirea în Duh, ca să primim şi cununa cea neveştejită din mâna Stăpâ- 
nului. 


Stih: Sfinţilor ierarhi, rugaţi-vă pentru noi. 


Inţelepţilor noştri arhierei revărsaţi apa vieţii veşnice celor ce vă laudă şi pe popo- 
rul ales călăuziți la limanul cel de mântuire ca rod nestricat în veac. 


Slavă Tatălui şi Fiului şi Sfântului Duh. 

Pe voi, sfânta treime de ierarhi vă slăvim căci din încercări şi din rele multe ne 
izbăviţi pe noi, pe toţi ce venim să ne închinăm cu căldură acoperământului vostru 
măriţilor. 

Și acum şi pururea şi în vecii vecilor. Amin. 


Preacurată Marie, ceea ce eşti sfeşnicul mult luminător care străluceşte ca aurul 
îndepărtează degrab norul păcatelor mele şi mă luminează cu razele harului. 


Apoi aceste stihiri: 


Izbăviţi-ne de tot necazul şi vătămarea pe noi care vouă ne rugăm de Dumnezeu 
purtătorilor, Sfinților părinți ai Bisericii. 


Caută cu milostivire de Dumnezeu Născătoare spre necazul cel cumplit al trupului 
meu şi vindecă durerea sufletului meu. 

[Preotul: Ectenia “Miluieşte-ne pe noi, Doamne] 

Sedealna, glas 2: Păstori învăţaţi şi calzi ocrotitori fiind pe voi vă avem: Vasile, 
Grigorie şi loan Hrisostomul, izbăvire dintru spitele cele cumplite, dintru nevoi şi 
turnuri întărite de Duhul Sfânt. 


Cântarea a IV-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinţilor ierarhi, rugaţi-vă pentru noi. 


O, cereştilor ierarhi sufletele noastre călăuziţi-le spre cuvântul adevărului pentru 
înţelegerea Scripturilor. 


Stih: Sfinţilor ierarhi, rugaţi-vă pentru noi. 


O, părinţi ai Bisericii roadele dreptăţii şi ale harului le lucraţi, sădind în trupul meu 
bunele seminţe ale Duhului. 


Slavă Tatălui şi Fiului şi Sfântului Duh. 


Vă mărim pe voi, sfinţilor pentru mântuirea noastră rugându-vă, loane şi Grigorie 
şi cu înțeleptul Vasile. 


Şi acum şi pururea şi în vecii vecilor. Amin. 


Preacurată Fecioară, ceea ce eşti slava lumii ridică-mă din adâncul răutăţilor, slavei 
cereşti învrednicindu-mă. 


Cântarea a V-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt, 
pacea Ta dă-ne-o nouă, lubitorule de oameni. 


Stih: Sfinţilor ierarhi, rugaţi-vă pentru noi. 


Sfinților ierarhi colo sus în cer văzându-ne, cu părintească dragoste rânduiţi ca 
întru cinste să trăim noi nevrednicii. 

Stih: Sfinţilor ierarhi, rugaţi-vă pentru noi. 


O, prea fericite Vasile şi Grigorie şi cu loan Hrisostomul, îngrădiţi gurile rele ce 
grăiesc cu potrivnic duh. 


Slavă Tatălui şi Fiului şi Sfântului Duh. 


Izvor înţelept este graiul vostru sfinților, căci luminează cu arătarea lui minţile 
noastre şi sfinţeşte Biserica. 


Şi acum şi pururea şi în vecii vecilor. Amin. 


Vindecă degrab, Preacurată neputinţele, dintr-al meu suflet şi tulburările cele cum- 
plite le alungă cu pacea ta. 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăți şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfinţilor ierarhi, rugaţi-vă pentru noi. 

Lăcaşuri cuvântătoare sunteţi voi, o, Grigorie şi Sfinte Vasile şi loan cel cu Gură 
de Aur, căci slujitori ai Treimu făcându-vă ne sunteți acoperământ, dăruind 
vindecare bolnavilor. 

Stih: Sfinţilor ierarhi, rugaţi-vă pentru noi. 

Cu harul dumnezeiesc ierarhilor şi cu a Mângâietorului hrană îndepărtați slăbi- 
ciunile minţii şi neputinţele firii, le uşuraţi ca cei ce v-aţi arătat lucrători ai virtu- 
ulor Domnului. 

Slavă Tatălui şi Fiului şi Sfântului Duh. 

Unirea celor de jos cu cei de sus nevăzut liturghisindu-o în taină v-aţi arătat slu- 
jitori ai Treimu; pentru aceasta rugaţi-vă Domnului slăviților arhierei, să ne ierte pe 


noi ca un Milostiv. 


Şi acum şi pururea şi în vecii vecilor. Amin. 

Mireasă dumnezeiască-ndreptează spre a ta liniştire, a mea viaţă şi izbăveşte din 
toată ispita de strâmtorare şi boală pe robii tăi, în sufletul meu aprinzând negrăita 
lumină a Duhului. 


Apoi aceste stihiri: 


Izbăviţi-ne de tot necazul şi vătămarea pe noi, care vouă ne rugăm de Dumnezeu 
purtătorilor, Sfinților părinţi ai Bisericii. 


Caută cu milostivire de Dumnezeu Născătoare spre necazul cel cumplit al trupului 
meu şi vindecă durerea sufletului meu. 


[Preotul: Ectenia “Miluieşte-ne pe noi, Doamne "] 

Preotul: Ectenia “Miluieşte-ne pe noi, Doamnezeule”, 

Condacul, glas 2: Păzitoarea creştinilor nebiruită, rugătoare către Făcătorul 
neîncetată, nu trece cu vederea glasurile de rugăciune ale păcătoşilor, ci sârguieşte 
ca o bună spre ajutorul nostru, care cu credinţă strigăm ţie: Grăbeşte spre rugăciune 
şi te sileşte spre mijlocire, pururea păzind Născătoare de Dum-nezeu pe cei ce te 
cinstesc pe tine. 

Inţelepţilor arhierei ai bisericii şi slăviţilor luminători ai creştinilor, nu încetaţi a 
vă ruga în ceruri pentru noi, Vasile de Dumnezeu insuflate şi tu Ioane Hrisostome 
împreună cu Grigorie cel numit Teologul, ca pacea ce covârşeşte toată mintea s-o 


primim noi ocrotiți fiind de-a pururea. 


Prochimen, glas 4: În tot pământul a ieşit vestirea lor şi la marginile lumii cu- 
vintele lor. 


Stih: Cerurile spun slava lui Dumnezeu, şi facerea mâinilor Lui o vesteşte tăria. 
În tot pământul a ieşit vestirea lor şi la marginile lumii cuvintele lor. 

După Evanghelie, glas 2: 
Slavă Tatălui şi Fiului şi Sfântului Duh. 


Pentru rugăciunile ierarhilor Tăi, Milostive curăţeşte mulţimea greşalelor noa- 
stre. 

Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive curăţeşte mulțimea gre- 
şalelor noastre. 


Stihira de după Evanghelie, glas 6: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-mă Dumnezeule după mare mila Ta şi după mulțimea îndu- 
rărilor Tale şterge fărădelegea mea. 


O, stâlpi ai Bisericii, cuvântătoare lăcaşuri şi guri ale Domnului vă rugăm cu 
sfinții toţi izbăviţi-ne din nevoi şi de boli pe noi robii voştri, ierarhe Vasile şi cu 
Grigorie cel prea înţelept împreună cu loan Hrisostomul, pentru noi cerând de la 
Dumnezeu să ne dăruiască iertare de păcate, ca un bun de Dumnezeu iubitorilor şi 
învăţătorilor. 


[Preotul: Rugăciunea “Mântuieşte Dumnezeule poporul tău... ".Strana: Doamne 
miluieşte (de 12 ori).] 


Cântarea a VII-a 

Irmos: Feciorii lui Israil strămutați din Iudea în Babilon oarecând văpaia au călcat- 
o cu credinţa Treimii şi-n cuptor au cântat răcorindu-se. Bine eşti cuvântat Dumne- 
zeul părinţilor. 


Stih: Sfinţilor ierarhi, rugaţi-vă pentru noi. 


Raza dumnezeirii v-a străpuns ierarhilor cu iubirea Sa şi inimile voastre biserici 
prea curate ale Domnului s-au făcut, împărtăşindu-ne pe noi de hrana cea cerească. 


Stih: Sfinţilor ierarhi, rugaţi-vă pentru noi. 
Trupul, mintea şi sufletul luminaţi-le sfinţilor, cei prea înţelepţi cu scrierile voastre 
prin vorbe înțelepte însuflate de Dumnezeu, ca să petrecem ne-ncetat cu inimă 


curată. 


Slavă Tatălui şi Fiului şi Sfântului Duh. 

Risipiţi deznădejdea şi furtuna ispitelor ce mă-nconjură ca Domnul să-nnoiască 
făptura cea zidită după chipul Său nemuritor, o, înţelepților ierarhi fiţi mie întărire. 


Şi acum şi pururea şi în vecii vecilor. Amin. 

Curăţeşte, curată cu puterea ta sufletul meu cel întinat mai alb decât zăpada fă- 
cându-mă pe mine Născătoare de Dumnezeu ca să îţi strig neîncetat cântarea înge- 
rească. 

Cântarea a VIII-a 


Stih: Sfinţilor ierarhi, rugaţi-vă pentru noi. 


Voi care sunteţi învăţători înfrânării şi slăviţi iconomi ai Treimii pe noi îmbrăcaţi- 
ne cu haina cea de nuntă. 


Stih: Sfinţilor ierarhi, rugaţi-vă pentru noi. 


Daţi-mi odihnă, învăţători ai credinţei, mie celui luptat de păcate şi durerea din 
suflet degrab, tămăduiţi-o. 


Binecuvântăm pe Tatăl, pe Fiul şi pe Sfântul Duh, Dumnezeu. 


Liturghisire întru Hristos a iubirii pentru oameni având în viaţă sfinţeşte-ne mintea 
şi trupul vindecaţi-l. 


Şi acum şi pururea şi în vecii vecilor. Amin. 


Să-mi curăţeşti de Dumnezeu Născătoare, a mea minte stricată de patimi şi fii lân- 
gă mine în ziua judecății. 
Stih: Să lăudam bine să cuvântăm şi să ne închimăm Domnului cântându-i şi 


prea înălțându-L întru toți veci. 


Irmos: Pe Împăratul ceresc pe care îl laudă îngereştile cete cântaţi-L şi prea înăl- 
ţați-L noroade totdeauna. 


[Preotul: Pe Născătoarea de Dumnezeu şi Maica Luminii întru cântări cinstindu-o 
să o slăvim.] 

Cântarea a IX-a 


Irmos: Fecioară prea curată cei mântuiți prin tine de Dumnezeu Născătoare te 
mărturisim cu netrupeştile cete pe tine mărindu-te. 


Stih: Sfinţilor ierarhi, rugaţi-vă pentru noi. 


Mirelui prieteni şi slugi credincioase, în bucuria Stăpânului aţi intrat de neputinţe şi 
boală pe noi scăpându-ne. 


Stih: Sfinţilor ierarhi, rugaţi-vă pentru noi. 


O, ritori ai Treimii cu raza credinţei ne luminaţi pe noi, Sfinţilor ierarhi spre ceruri 
mâinile voastre pururea ridicând. 


Slavă Tatălui şi Fiului şi Sfântului Duh. 


O, candele aprinse de focul iubirii dumnezeieşti, ierarhilor înţelepţi, cu stropi din 
apa cea vie înrouraţi-ne. 


Şi acum şi pururea şi în vecii vecilor. Amin. 


In chip viclean vrăjmaşul amarnic mă luptă sădind în mintea mea poftele trupului 
ci tu, Fecioară, ajută-mi ca să-l înfrâng pe el. 


Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce ești mai 
cinstită decât heruvimii și mai mărită fără de asemănare decât serafimii, care 
fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Megalinariile 


Ochiul veghetor, pe Vasile gura însuflată, pe Grigorie cel slăvit şi pe fericitul cu 
Gură de Aur care aduce pacea toţi să-i cinstim acum. 


Vrednici sunteţi voi să vă bucuraţi treime de ierarhi: înțelepte Vasile, dumneze- 
iasca liră Grigorie părinte cu loan Hrisostom, gura Cuvântului. 

Pe dascăli mari ai Bisericii, ritori credinţei cu osârdie să-i cinstim pe marele Vasile, 
Grigorie slăvitul şi cu măritul ritor loan Hrisostomul. 


Vrednici sunteţi voi să vă bucuraţi părinţilor noştri, fericiţilor slujitori ai dumne- 
zeieştilor dogme şi canoane ai lumii luminare şi guri ale Domnului. 


O, Sfinților, prea cuvioşi părinţi la scaunul Slavei mijlociţi pentru noi acum, ca 
viaţa noastră în pace s-o petrecem, în dragoste frățească şi bună-nţelegere. 


Strana: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. 


Preotul: Că a Ta este împărăţia; 


Strana: Troparele, glasul al 6-lea: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Preotul: Ectenia: “Miluieşte-ne pe noi, Dumnezeule”, şi Otpustul cel mic. 


Pentru rugăciunile glas 1 


Pentru rugăciunile tuturor sfinţilor Tăi Doamne şi ale Născătoarei de Dumnezeu 
pacea Ta dă-ne-o nouă şi ne miluieşte pe noi ca un singur îndurat. 

